Under 1. verdenskrig udviklede Debussy en [[Patriotisme|patriotisk]] musikforståelse. Han skrev bl.a. til Stravinskij: "Hvorfor forudså vi ikke, at disse [tyske] mænd planlagde at ødelægge vor kunst, ligesom de planlagde at ødelægge vort land?"<ref>Debussy, ''Debussy Letters'', 308.</ref> I 1915 skrev han: "Vi har ikke haft en rendyrket fransk musiktradition siden [[Jean-Philippe Rameau|[Jean-Philippe] Rameau]]. Vi har accepteret opblæste orkestre og indviklede former. Vi var endda ved give vor velsignelse til endnu flere af disse suspekte [musikalske] adoptioner, da lyden af kanoner satte en brat stopper for alting". Taruskin mener, at Debussy bl.a. refererer til Mahler og [[Arnold Schönberg]], der begge var [[jøder]]. I 1912 havde Debussy skrevet til sin forlægger om den jødiske komponist Dukas' opera ''Ariane et Barbe-bleue'' (1907): "Du har ret. Det er et mesterværk, men det er ikke et fransk mesterværk".<ref>Taruskin, ''Music'', 105-106.</ref>
Musik Historie